Արարատյան Հայրապետական թեմը (ԱՀԹ) ներկայացնող քահանան ողջունելով նախաձեռնությունը՝ երիտասարդներին միասնականության և ներուժի համախմբման կոչ արեց: Իսկ Հ. Թումանյանի թանգարանի «Ռոտոնդա» թատրոնի ներկայացումը նվիրված Սուրբ Սարգսի տոնին՝ վեր հանեց Սուրբ Սարգիս զորավարի, նրա որդի Մարտիրոսի և նրա հավատարիմ 14 զինվորների տոնի խորհուրդը: Թատրոնի գեղ. ղեկավար Մարինե Ասատրյանի գլխավորությամբ միջոցառման մասնակից երիտասարդները մասնակցեցին թեմատիկ խաղերի և միջոցառման աջակիցների՝ ԱՀԹ-ի, «Ստոպ» ակումբ կողմից ստացան տարատեսակ նվերներ: Միջոցառմանը յուրատեսակ ջերմություն հաղորդեց սիրիահայ պատանու կատարած «Կիլիկա» երգը. տղան այն նվիրեց իր կողքին կանգնած տեղաբնակ աղջկան: Միջոցառման ընթացքում հնչեցին նաև սիրո, վստահության և հավատարմության խոսքեր: Միջոցառման ավարտին մասնակից բոլոր երիտասարդներին Հայաստանի ամենամեծ երիտասարդական կազմակերպության՝ Երիտասարդական ակումբների դաշնության կողմից բաժանվեցին աղի բլիթներ: